Document ID: 32000R2771

Kommissionens forordning (EF) nr. 2771/2000
af 18. december 2000
om ændring af forordning (EF) nr. 2789/98 om midlertidig fravigelse af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 29, stk. 2, og
ud fra følgende betragtninger:
(1) Ved Kommissionens forordning (EF) nr. 2789/98(2), senest ændret ved forordning (EF) nr. 1439/2000(3), blev der fastsat midlertidig fravigelse af Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød(4), senest ændret ved forordning (EF) nr. 1659/2000(5).
(2) På grundlag af de almindelige økonomiske vilkår for oksekød er det muligt at lempe visse betingelser midlertidigt. Forlængelsen af gyldighedsperioden for eksportlicenser med forudfastsættelse af restitutionen fra 30 til 60 dage og det forhold, at produkter henhørende under KN-kode 0202 nu er omfattet af undtagelsesbestemmelserne til artikel 10, stk. 5, i forordning (EF) nr. 1445/95, kan derfor videreføres. Anvendelsesperioden for forordning (EF) nr. 2789/98 bør derfor forlænges.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 2, andet afsnit, i forordning (EF) nr. 2789/98 ændres "31. december 2000" til "30. juni 2001".
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. januar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. december 2000.

Labels: 3
17
6